Kadri Simson

Kadri Simson (sünninimi Kadri Must; sündinud 22. jaanuaril 1977) on Eesti ja Euroopa Liidu poliitik, alates 1. detsembrist 2019 Euroopa Komisjoni energeetikavolinik von der Leyeni komisjonis.

Haridus 
Kadri Simson on lõpetanud 1995. aastal Tartu 10. Keskkooli ja 2000. aastal cum laude Tartu Ülikooli ajaloo erialal. Tal on politoloogia magistrikraad University College Londonist (2003).

Poliitiline tegevus 

Kadri Simson kuulub alates 1995. aastast Eesti Keskerakonda ja on olnud aastatel 2011–2021 Pärnumaa piirkonna esimees. Aastatel 2003–2007 oli ta Eesti Keskerakonna peasekretär. Aastatel 2007–2015 ja taas alates 5. novembrist 2016 Eesti Keskerakonna aseesimees. Ta on olnud XI, XII, XIII ja XIV Riigikogu liige. Aastatel 2009–2016 ja 2019 oli ta ka Riigikogu Eesti Keskerakonna fraktsiooni esimees.

Eesti Keskerakonna XV kongressil 29. novembril 2015 kandideeris Kadri Simson erakonna esimeheks, sai 486 häält (47%) Edgar Savisaare 541 hääle vastu. Ta lubas kandidaadina suuremat tähelepanu erakonna piirkondadele väljaspool Tallinna, selgemaid rahaasju ja erakonna tugevamat kaasatust üleriigilistel teemadel.

1999. aastal töötas ta Tallinna linnavalitsuse ja aastatel 2001–2002 Tallinna linnapea nõunikuna.

Ajavahemikus 23. novembrist 2016 kuni 29. aprillini 2019 oli Kadri Simson Eesti majandus- ja taristuminister.

Alates 1. detsembrist 2019 on Kadri Simson Euroopa Komisjoni energeetikavolinik von der Leyeni komisjonis.

Tegevus ühingutes 
Kadri Simson on korporatsiooni Amicitia vilistlane ja MTÜ Lähiajaloo Uuringute Instituut juhatuse liige. Samuti on ta olnud Eesti NATO Ühingu nõukogu aseesimees ning SA Eesti Välispoliitika Instituut nõukogu liige.

Isiklikku 

Aadu ja Ülle Musta tütar. Tal on kolm nooremat õde: Kristiina, Liis ja Susan. Kadri Must abiellus 6. juunil 2008 ajakirjanik Priit Simsoniga. Nad lahutasid veebruaris 2015. Tema elukaaslane on endine HKScan Estonia juhatuse esimees Teet Soorm.

Tunnustus 

 2019 Läti Kolme Tähe ordeni II järk
 2022 Vürst Jaroslav Targa III järgu orden

Teosed 
 "Tori vallakohtu arhivaalid ajalooallikana. Proseminaritöö". Juhendaja dots Aadu Must. Tartu, 1996. Käsikiri TÜ arhiivinduse õppetoolis.
 "Iseseisvuspäeva sünd", Tartu 2000. ISBN 9985-9178-0-4
 "Kas me mäletame taasiseseisvumispäeva?" Sirp, 24. august 2001.
 "Millal pandi taasiseseisvumise nurgakivi?" – Noor mõte Eesti poliitikas, Keskerakonna Idee-grupp, Tallinn, 2002.

Viited

Välislingid 

 Kadri Simsoni FB-leht
 Argo Ideon. Suure pere laps Eesti Ekspress, 16. detsember 2003
 Tuuli Koch, Kadri Must – tõusev naispoliitik ja Keskerakonna vastne peasekretär, EPL, 11. detsember 2003
 Hannes Rumm. Keskpartei kroonprintsess Postimees, 9. aprill 2005
 Priit Pullerits. Aukardetud Kadri Must Postimees, 16. aprill 2005
 Ilmar Palli, Peeter Ernits. Kadri Must: Oleme sageli vasakpoolsemad, kui tahaksime...  Maaleht, 14. detsember 2006
 Hannes Kuusma. Kadri Must: saab näha, kas Reformierakond suudab oma sõnu sisuga täita ka pärast seda, kui meid enam valitsuses neid toetamas ei ole Pärnu Postimees, 5. aprill 2007
 Kadri Simson saates "Kukul külas", 8. veebruar 2009
 Kerttu Kaldoja. Riigikogu keskfraktsiooni hakkab juhtima Kadri Simson Eesti Päevaleht, 17. juuni 2009
 Tarmo Vahter, Krister Kivi. Teravatel teemadel Eesti Ekspress, 9. oktoober 2009
 Kaire Uusen. Kadri Simson – Eesti poliitika maratoonar Postimees, 5. detsember 2009
 Priit Pullerits. Kadri Simson: ma ei jõuaks seda tööd teha, kui mul oma elu ei oleks  Postimees, 21. aprill 2012
 Kadri Must. Võitlus lähiajaloo pärast käib edasi Sirp, 13. oktoober 2000
 Kadri Simson - EU Commissioner for Energy. HARDtalk, 17. märts 2022 (24 min)
 Lauri Vahtre. Ajaloo nime vääriline… Sirp, 29. september 2000

Eesti majandusministrid
XI Riigikogu liikmed
XII Riigikogu liikmed
XIII Riigikogu liikmed
XIV Riigikogu liikmed
Euroopa Komisjoni volinikud
Eesti Keskerakonna poliitikud
Tartu Ülikooli filosoofiateaduskonna vilistlased
Korporatsioon Amicitia liikmed
Sündinud 1977